Kino Urania – Subota, 14. ožujka 2026.
2026-03-14 16:30 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Svadba (97 min)
17:00 Kino klub: Hajduk u Beogradu (113 min)
18:30 Nevjesta!- The Bride (126 min)
19:00 Kino klub: Posljednji viking- Den sidste viking (116 min) PREMIJERA
21:00 koncert quintet Reel Problems
21:10 Kino klub: Privatni život- A private Life (103 min)

Osijek Kandit - Crnica
2026-03-14 18:00 - 20:00 | Športska dvorana Zrinjevac, Zrinjevac ul. 11, Osijek, Hrvatska, 31000, Croatia (Local Name: Hrvatska)
15. kolo Supersport HMNL
14. ožujak (subota)
18:00 sati
SD Zrinjevac
5€

Mirna Košanin - Kafanica
2026-03-14 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Oratorij „Za Križen“
2026-03-14 19:30 - 21:00 | Župa Preslavnog Imena Marijina, Crkvena ulica 34, Osijek, Hrvatska, 31000, Croatia (Local Name: Hrvatska)
U subotu, 14. ožujka u 19:30 u crkvi Preslavnoga Imena Marijina u Osijeku održat će se oratorij „Za Križen“ Slavka Reljića, inspiriran istoimenom hvarskom procesijom pod zaštitom UNESCO-a i starim korizmenim napjevima. Djelo izvodi Mješoviti zbor „Sveta Cecilija“ iz Jelse uz članove bratovštine, a riječ je o prvoj izvedbi u Osijeku i okolici.
Izvor: Đakovačko-osječka nadbiskupija

Koncert - Prti Bee Gee
2026-03-14 20:00 - 22:00 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
Osijek će 14. ožujka 2026. ponovno biti domaćin jednom od najprepoznatljivijih imena regionalne hip hop scene. U organizaciji kolektiva Koturaljke i Revolution, legendarni Prti Bee Gee nastupit će u Clubu Oxygene, gotovo deset godina nakon posljednjeg gostovanja u gradu.
Njihov povratak u Osijek dugo se iščekivao. Prti Bee Gee već desetljećima grade status kultnog imena underground rapa – poznati po sirovim tekstovima, prepoznatljivoj energiji i koncertima koji su daleko više od klasičnog nastupa. Njihovi live nastupi redovito stvaraju snažnu povezanost s publikom, a atmosfera koja prati njihove koncerte ostaje zapamćena dugo nakon posljednje pjesme.
Očekuje se večer ispunjena bezvremenskim hitovima, energičnim izvedbama i autentičnim zvukom koji je oblikovao regionalnu scenu i utjecao na mlađe generacije izvođača i publike.
Program večeri dodatno pojačava Nobru, koji će biti zadužen za warmup uz selekciju hip hop hitova i zagrijavanje publike prije glavnog nastupa. Nakon koncerta, energija se nastavlja uz Koturaljke rezidente koji preuzimaju after party u drum and bass stilu, garantirajući ples do ranih jutarnjih sati.
Ulaznice su dostupne putem Core Events sustava, a broj je ograničen. S obzirom na dug period od njihovog posljednjeg nastupa u Osijeku, očekuje se pojačan interes publike iz cijele regije.

Bure Bar - Let's Get Lost Tonight Saturday (DJ Pedja)
2026-03-14 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Sara i Jakov - Axmann Pub
2026-03-14 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Koncert - Reel Problems
2026-03-14 21:00 - 23:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
U nastavku Serije koncerata novog hrvatskog jazza, u subotu, 14. ožujka, u kinu Urania, s početkom u 21 sat, nastupit će Reel Problems.
Kada je prije nekih deset godina ovaj bend počeo nastupati, bilo je jasno da se ”na sceni pojavilo nešto radikalno novo, istinski visokog dometa”, kako je zapisao veliki zaljubljenik, poznavalac i promicatelj jazza Saša Drach. Otad je njihova muzika postajala sve kompleksnija i sve neobičnija, sve ”problematičnija” i sve ljepša, a njihovi koncerti sve nepredvidljiviji i sve zabavniji. Njihov prvi i zasad jedini album ”A Bag of Problems” snimka je jednog takvog koncerta, održanog 1. travnja 2018. u klubu KCM u Zagrebu, a objavila ga je izdavačka kuća Pass the Hat Records 2019. godine. Uz zagrebačkog bubnjara Krunu Levačića, koji je oformio bend, Reel Problemse čine Ivar Roban Križić na kontrabasu, Luka Žužić na trombonu i Mario Bočić na tenor saksofonu, a u zadnje vrijeme i Nikola Vuković na trubi i džepnoj trubi.
Ulaz je slobodan.
Koncert Reel Problemsa u okviru programa Serija koncerata novog hrvatskog jazza sufinanciran je sredstvima Zaklade ”Kultura nova”, Hrvatskog društva skladatelja – ZAMP-a, Grada Osijeka i Osječko-baranjske županije.
Foto: Ana-Marija Koljanin

Q Club - DJ Shone
2026-03-14 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Kino Urania – Nedjelja, 15. ožujka 2026.
2026-03-15 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Skakutavci- Hoppers (105 min) SINK
17:00 Orkanski visovi- Wuthering Heights (136 min)
17:10 Kino klub: Mala Amelie- Amélie et la métaphysique des tubes TITL (77 min)
18:30 Kino klub: Honey (97 min)
19:30 EpiC- Elvis Presley in Concert (96 min)
20:20 Kino klub: Stranac- L’etranger (122 min)
21:15 Sentimentalna vrijednost- Sentimental Value/Affeksjonsverdi (133 min)

ŽOK OSIJEK – Ribola Kaštela
2026-03-15 17:00 - 20:00 | Dvorana Gradski vrt, Kneza Trpimira 23, Osijek, Hrvatska
17. kolo Superlige odbojkašica
Nedjelja, 15. ožujka, mala dvorana Gradski vrt u 17 sati.

Izvor: Zajednica osječkog sporta

Kino Urania – Utorak, 17. ožujka 2026.
2026-03-17 09:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
9:00 Skakutavci- Hoppers (105 min) SINK
16:50 Kino klub: Arco (89 min) TITL
17:00 Svadba (97 min)
18:30 Kino klub: Stranac- L’etranger (122 min)
18:50 Nevjesta!- The Bride (126 min)
20:40 Kino klub: Posljednji viking- Den sidste viking (116 min) PREMIJERA
21:00 Sentimentalna vrijednost- Sentimental Value/Affeksjonsverdi (133 min)

MEVZA Final Four 2026
2026-03-17 09:00 - 2026-03-18 22:00 | Dvorana Gradski vrt, Kneza Trpimira 23, Osijek, Hrvatska
Grad Osijek domaćin je MEVZA Final Four natjecanju, koje će okupiti 4 najbolje ekipe Srednjoeuropske odbojkaške organizacije. Prvi dan su na rasporedu polufinala, a drugi dan finale i utakmica za 3.mjesto. Jedan od polufinalista je i osječki klub, MOK Mursa.
Izvor i foto: Zajednica osječkog sporta

Akcija darivanja krvi
2026-03-17 16:00 - 19:00 | Javna vatrogasna postrojba Grada Osijeka, Ulica Ivana Gorana Kovačića 2, Osijek, Hrvatska, 31000, Croatia (Local Name: Hrvatska)
Vatrogasna zajednica Osječko-baranjske županije, Javna vatrogasna postrojba Grada Osijeka i Hrvatski Crveni križ Gradsko društvo Crvenog križa Osijek u suradnji s Kliničkim zavodom za transfuzijsku medicinu KBC-a Osijek u utorak 17. ožujka 2026. godine od 16.00 do 19.00 sati organiziraju akciju dobrovoljnog davanja krvi u prostorijama Javne vatrogasne postrojbe Grada Osijeka, na adresi Ulica Ivana Gorana Kovačića 2, Osijek.
Ovim putem pozvani ste pridružiti se na ovoj plemenitoj akciji davanja krvi kako bismo zajednički osigurali nesmetano liječenje svih osoba u potrebi.
Izvor/foto: Gradsko društvo Crvenog križa Osijek

XXV. Izložba fotografija autora Osječko-baranjske županije
2026-03-17 18:00 - 20:00 | Etnološki centar baranjske baštine, Ulica kralja Tomislava 70, Beli Manastir, Hrvatska, 31300, Croatia (Local Name: Hrvatska)
Svečano otvorenje izložbe fotografija Fotokluba Osijek „XXV. Izložba fotografija autora Osječko-baranjske županije“ održat će se 17. ožujka 2026. (utorak) u 18:00 sati u Etnološkom centru baranjske baštine.
Izložbu priređuje Fotoklub Osijek u partnerstvu s Centrom za kulturu Grada Belog Manastira i Foto kino klubom „Baranja-film“ Beli Manastir.

Izvor/foto: Centar za kulturu Beli Manastir

Predstava - Spoj na slijepo
2026-03-17 20:00 - 22:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Glumi: Miro Čabraja
Autor: Miro Čabraja & Dorotea Šušak
Nakon što je osvojio srca publike hit predstavom Baka ima dečka, glumac i televizijski voditelj Miro Čabraja vraća se na kazališne daske s novim autorskim projektom koji pomiče granice kazališta. Riječ je o prvom kazališno-interaktivnom showu u Hrvatskoj – “Spoj na slijepo”, u kojem Čabraja u nešto više od sat vremena utjelovljuje deset potpuno različitih likova.
Publiku očekuje više od predstave – pravi show prepun interakcije, humora, provokacije i nepredvidivih obrata. “Spoj na slijepo” otvara vrata novog kazališnog formata u kojem gledatelji postaju aktivni sudionici – oni odlučuju o tijeku radnje, biraju omiljene likove i svojim glasom utječu na finale predstave.
“Ljudi dolaze na naše predstave zbog humora i satire, ali ostaju zbog vrhunske glumačke vještine. ‘Spoj na slijepo’ pokazuje puni Mirov raspon transformacije, visprenosti i hrabrosti u komunikaciji s publikom”, kaže koautorica predstave, dramaturginja Dorotea Šušak.
U ovom “spoju ludila i jave” Čabraja se pred publikom pretvara u deset nesretnika, zaluđenika i odmetnika stvarnosti – od bankarke i bauštelca do influencera, pjevača i ljubitelja egzotičnih životinja – koji se svi bore za istu stvar: ljubav. Publika ih bodri, kritizira i vodi prema njihovoj “boljoj ili goroj polovici”, dok ih deseti lik, čija se sudbina otkriva tek na kraju, sve povezuje u jedinstvenu priču.
“Ako se mi kao autori ne pomičemo i ne izazivamo sami sebe, publika to osjeti. ‘Spoj na slijepo’ je nastao iz želje da ponudimo nešto luđe, zabavnije i izvedbeno vještije. Svaki pljesak i smijeh publike za mene su dokaz da idemo pravim putem”, ističe Miro Čabraja.
Kroz komične situacije i britku satiru, predstava se poigrava suvremenim ritualima zavođenja – od “swipanja” i “snapanja” do prvog pogleda uživo – i razotkriva ljubavne navike današnjice.
“Spoj na slijepo” ne staje na sceni – publika putem online aplikacije glasuje za likove, određuje smjer radnje i, ako se odvaži, može i sama postati dio showa.
Zanimljivosti o predstavi:
• Miro Čabraja u predstavi tumači 10 različitih likova, mijenjajući izgled, jezik i karakter u roku od nekoliko sekundi.
• Za potrebe predstave svladao je deset različitih naglasaka i stilova govora.
• “Spoj na slijepo” jedina je predstava u Hrvatskoj koja koristi interakciju publike u realnom vremenu kako bi oblikovala svoj tijek.
• Publika glasa putem online aplikacije, birajući tko ide kući sretan, a tko sam.
Budite dio najvećeg dating showa u Hrvatskoj!
“Spoj na slijepo” propituje granice kazališnog medija – od klasike do trapa, od klika do opsesije, od celibata do fetiša, pa sve ispočetka.
Ne propustite spoj koji će vas nasmijati, šokirati i uključiti u priču više nego ikad prije.
Jer – na ovom spoju, vi odlučujete tko će pronaći ljubav, a tko ostati sam.
Ulaznice putem linka.
Foto: La La Land Theatre

Kino Urania – Srijeda, 18. ožujka 2026.
2026-03-18 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Honey (97 min)
17:00 Glavonja (83 min)
18:30 Kino klub: Bez izbora- No other choice (139 min)
18:30 Sentimentalna vrijednost- Sentimental Value/Affeksjonsverdi (133 min)
21:00 Kino klub: Privatni život- A private Life (103 min)
21:00 Nevjesta!- The Bride (126 min)

Pričaonice u ograncima Knjižnice
2026-03-18 17:30 - 18:30 | Gradska i sveučilišna knjižnica Osijek – Ogranak Donji grad, Trg bana Josipa Jelačića 24A, Osijek, Hrvatska, Croatia (Local Name: Hrvatska)
Gradska i sveučilišna knjižnica Osijek tijekom mjeseca veljače i ožujka organizirat će pričaonice za korisnike Knjižnice starije od tri godine.
Pričaonice će se održati prema sljedećem rasporedu:

srijeda, 11. veljače i 11. ožujka 2026. godine od 17.30 do 18.30 sati
u Ogranku Jug 2
srijeda, 18. veljače i 18. ožujka 2026. godine od 17.30 do 18.30 sati
u Ogranku Donji grad
srijeda, 18. veljače i 18. ožujka 2026. godine od 17.30 do 18.30 sati
u Ogranku Industrijska četvrt

Prijaviti sudjelovanje i dodatne informacije mogu se dobiti u ogranku u koji ste zainteresirani doći na priču:
Ogranak Jug 2 GISKO (Opatijska 26f, br. tel. 031/563-454)
Ogranak Donji grad GISKO (Trg bana J. Jelačića 24a, br. tel.: 031/506-110)
Ogranak Industrijska četvrt GISKO (Vinkovačka 66d, tel.: 031/271-282)
Izvor/foto: Gradska i sveučilišna knjižnica Osijek

Pričaonice u ograncima Knjižnice
2026-03-18 17:30 - 18:30 | Gradska i sveučilišna knjižnica Osijek – Ogranak Industrijska četvrt, Vinkovačka 66 d, Osijek, Hrvatska, 31000, Croatia (Local Name: Hrvatska)

Predstava - Sokol ga nije volio
2026-03-18 18:00 - 20:00, 2026-03-19 18:00 - 20:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Tekst koji radnjom započinje u Ladimirevcima, u trećoj godini pošasti zvane Drugi svjetski rat odavno je postao kulturološko opće mjesto. Kako kroz kazališnu izvedbu koja je u život puštena u Gavelli, 12. ožujka 1982., s autorom teksta u glavnoj ulozi, tako i kroz filmski prvijenac Branka Schmidta, 1988. Šovagovićeva dramska kronika (kako je žanrovski kategorizira autor – kulturološki i svjetonazorski sukus Slavonije u osječkom je teatru premijerno zaigrala 19. svibnja 1983. u režiji Joška Juvančića, a posljednji je put izvedena u siječnju 1987. (nakon obnove, 1985.). Sokol ga nije volio sad se vraća na najbolji zamisliv način: koprodukcijom HNK u Osijeku i gradskog dramskog kazališta Gavella, u združenosti rečenog krajobraza ravnice i „poprišta“ praizvedbe, u režiji Filipa Šovagovića.
Foto: HNK u Osijeku

Najava akcije darivanja krvi na transfuziji
2026-03-19 12:00 - 19:00 | Klinički zavod za transfuzijsku medicinu, J. Hutllera 4, Osijek, Hrvatska, 31000, Croatia (Local Name: Hrvatska)
Sveučilišno planinarsko društvo ALTIUS Osijek, Hrvatska gorska služba spašavanja stanica Osijek, Hrvatski Crveni križ Gradsko društvo Crvenog križa Osijek i Klinički zavod za transfuzijsku medicinu KBC-a Osijek pozivaju sve sugrađane na 9. akciju dobrovoljnog davanja krvi koja će se održati na Kliničkom zavodu za transfuzijsku medicinu KBC-a Osijek (J. Hutllera 4) u četvrtak, 19. ožujka 2026. godine u vremenu od 12.00 do 19.00 sati.
Daruj krv. Spasi život.
Izvor/foto: Gradsko društvo Crvenog križa Osijek

Kino Urania – Četvrtak, 19. ožujka 2026.
2026-03-19 13:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
13:30 Nürnberg (148 min)
16:50 Svadba (97 min)
17:00 Kino klub: Frankofonija: Mala Amelie- Amélie et la métaphysique des tubes TITL (77 min)
18:30 Kino klub: Posljednji viking- Den sidste viking (116 min)
18:45 25 YEARS: The Lord of The Rings: The Fellowship of the Ring- original version bez titla (209 min)
20:30 Kino klub: Frankofonija: Stranac- L’etranger (122 min)

Stand-up show - Što muškarci misle dok šute
2026-03-19 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
„Što muškarci misle dok šute“ stand-up je show u kojem nastupaju Srđan Olman, Andrija Dabanović i Ivan Šarić.

Bure Bar - Student Warmup Thursday (DJ Andy Boy)
2026-03-19 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Q Club - Student Cheers Četvrtak (DJ Dancho)
2026-03-19 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)

Kino Urania – Petak, 20. ožujka 2026.
2026-03-20 10:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
10:00 Tafiti- avantura u pustinji
16:50 Kino klub: Frankofonija: Arco (89 min) TITL
17:00 Film It Loud: Bohemian Raphsody (134 min)
18:30 Kino klub: obilježavanje Međunarodnog dana Frankofonije
19:00 Kino klub: Frankofonija: Sve na kocku- Aimer perdre (87 min)
19:20 25 YEARS: The Lord of The Rings- Two Towers original version bez titla (224 min)
20:00 Kino klub: Frankofonija: Stranac- L’etranger (122 min)

FILM IT LOUD Bohemian Rhapsody
2026-03-20 17:00 - 19:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
20.3. u 17:00
Priča o Freddieju Mercuryju i grupi Queen vraća se na veliko platno u programu Film It Loud.
Ulaznice putem linka.
Prošlo je 25 godina od projekcije prvog u nizu Gospodara prstenova koje ćemo u njihovoj izvornoj formi vratiti na program sljedeći tjedan.
Izvor: Kino Urania

Izložba - Etruščani s nestale rijeke – Lica i mitovi iz muzeja u Chiusiju i Chiancianu
2026-03-20 18:00 - 20:00 | Arheološki muzej Osijek, Arheološki muzej Osijek, Osijek, Hrvatska, 31000, Croatia (Local Name: Hrvatska)
Etruščani s nestale rijeke – Lica i mitovi iz muzeja u Chiusiju i Chiancianu izložba je koja se otvara u petak, 20. ožujka 2026. godine u osječkom Arheološkom muzeju Osijek vodi posjetitelje na zanimljivo putovanje u svijet Etruščana, predstavljajući njihovu kulturu kroz opsežan i značajan izbor nalaza. Predmeti, iznimne povijesne i umjetničke vrijednosti, potječu iz Nacionalnog arheološkog muzeja u Chiusiju, Gradskog muzeja „Podzemni grad” u Chiusiju te Gradskog arheološkog muzeja Voda u Chianciano Termama.
Koncept izložbe podijeljen je na uvodni dio i osam tematskih cjelina. Bogat edukativni aparat, sastavljen od panela i legendi uz izloške, uvodi u opće teme etruščanske civilizacije, a potom prikazuje njihovu specifičnu pojavnost na području drevnoga i moćnoga grada Chiusija. Sam naslov izložbe priziva duboke promjene krajolika koje su se dogodile od antike do danas te naglašava stratešku važnost grada koji je nekoć bio ključno čvorište prometnih i trgovačkih putova, ponajprije riječnoga puta danas nestale rijeke Clanis.
Izložba će se moći pogledati do 7. srpnja 2026. godine.
Voditelj izložbenog projekta
Dr. sc. Gian Luca Borghese
Kustos izložbe
Dr. sc. Fabrizio Vallelonga
Izvršna koordinatorica projekta (HR) i urednica publikacija
Dr. sc. Marina Kovač
Izložba je realizirana uz potporu Ministarstva kulture i medija Republike Hrvatske, Ministarstva kulture Republike Italije – Regionalne uprave Nacionalnih muzeja Toskane, Veleposlanstva Italije u Zagrebu, Talijanskog instituta za kulturu u Zagrebu i Grada Osijeka.

Glazbena škola Franje Kuhača - Info dan
2026-03-20 18:00 - 20:30 | Glazbena škola Franje Kuhača, Glazbena škola Franje Kuhača, Osijek, Hrvatska, 31000, Croatia (Local Name: Hrvatska)
Glazbena škola Franje Kuhača poziva Vas na informativno predavanje o upisima u srednju školu i pripremne razrede u školskoj godini 2026./2027. pod nazivom Info dan!
Predavanje, koje će se održati u petak, 20. ožujka 2026. u 18:00 sati u dvorani Glazbene škole, namijenjeno je učenicima 6. razreda osnovne škole zainteresiranima za upis u 1. razred pripremne naobrazbe te učenicima 6. razreda osnovne glazbene škole i 2. razreda pripremne naobrazbe zainteresiranima za upis u 1. razred srednje škole.
Njihovi nastavnici predstavit će Školu i odjele, opisati tijek prijemnih ispita i upisa te rado odgovoriti na sva Vaša pitanja.
Izvor/foto: Glazbena škola Franje Kuhača
